*Pressemelding 2017-05-09*

**Flere kunder etterspør Knauf Insulation - fortsatt tillit fra Eide Gruppen AS**

**Kundene begynte å spørre etter isolering fra Knauf Insulation, selv om Sotra Trelast AS på Ågotnes allerede hadde et annet glassullfabrikat på lager. Det var fire år siden, og det er markedet som styrer. Nå selger Sotra Trelast AS mer Knauf Insulation enn av det andre fabrikatet – og Knauf Insulation fortsetter å øke.**

Kjell Rune Garlid, adm.dir. og eier av Sotra Trelast AS, startet Sotra Trelast i 1985, og på Sotra og Litlesotra, vest for Bergen, er firmaet den naturlige byggevarebutikken. Dessuten har de et godt nettverk av kyndige håndverkere for privatkunder og mindre entreprenører.

I fjor omsatte bare butikkdelen for cirka 34 millioner kroner med ni ansatte. Ytterligere drøyt 20 millioner kroner ble omsatt i to deleide byggefirmaer. I alle år har Sotra Trelast hatt glassullisolering på lager, men det var først for fire år siden at Knauf Insulation og EcoBatt ble en lagervare.

**Bra komprimert**

– Det var bra, for stadig flere kunder etterspør Knauf Insulation, og det er markedet som styrer, sier Kjell Rune og fortsetter.

– Jeg har selv oppdaget flere fordeler. Viktigst for meg er at isoleringen er så bra komprimert og tar lite plass, og at Knauf Insulation har en veldig god logistikk.

En av de større kundene er Eide Gruppen AS, med hovedkontor i Straume Næringspark på Litlesotra. De har de siste årene bygd 40–50 nye leiligheter i året og har pågående og planlagte prosjekt i Trengreid, Langøy, Spilde og Straume.

**Fortsatt tillit**

– Vi valgte EcoBatt til et par prosjekter for to år siden. Det fungerte veldig bra, derfor gir vi Knauf Insulation fortsatt tillit, sier Frode Kausland, arbeidsleder i Eide Gruppen.

For øyeblikket bygger de to parallelle prosjekter i Straume på Litlesotra, dels åtte leiligheter som blir ferdige i vår, og ytterligere tolv leiligheter som er innflyttingsklare i løpet av forsommeren.

– Vi velger EcoBatt fordi det er en isolering med høy kvalitet. Dessuten er den bra å jobbe med: myk, men samtidig kompakt og trykkfast. At den ikke klør så mye, er selvsagt også en stor fordel, sier Frode Kausland.

**Kontakt:**

Peter Isacsson, Nordic General Manager | +46 (0)706 45 00 06

Elin Gustafsson, Nordic Marketing Coordinator | +46 (0)703 65 66 04

Knauf Insulation er en del av Knauf Group, et familieeid globalt byggmaterialkonsern med en årlig omsetning på mer enn €5 milliarder. Som en av verdens ledende isoleringsprodusenter driver vi virksomhet i over 35 land og har flere enn 40 produksjonsanlegg som produserer glassull, steinull, ekstrudert polystyren (XPS), ekspandert polystyren (EPS) og ekstrudert polyetylen (XPE). Med flere enn 5500 ansatte er vi spesialister på isoleringsproduksjon, forskning og utvikling. Vi tilbyr avanserte løsninger for energieffektivitet for bygninger over hele verden. Les mer om oss og våre produkter på [www.knaufinsulation.no](http://www.knaufinsulation.no)